**OBRAZLOŽENJE**

**ZA NACRT ODLUKE O DONOŠENJU MREŽE TELEMEDICINSKIH CENTARA**

Na temelju članka 38. stavka 9. Zakona o zdravstvenoj zaštiti („Narodne novine“, broj 100/18), na prijedlog Hrvatskog zavoda za hitnu medicinu, ministar zdravstva Odlukom donosi Mrežu telemedicinskih centara, kojom se određuje potreban broj zdravstvenih ustanova, trgovačkih društava koja obavljaju zdravstvenu djelatnost te privatnih zdravstvenih radnika s odobrenjem za rad telemedicinskog centra koje daje Hrvatski zavod za hitnu medicinu.

Ovom mrežom telemedicinskih centara utvrđuje se popis telemedicinskih centara u osnovnoj mreži telemedicinskih centara, koju organizira Hrvatski zavod za hitnu medicinu i kojom se osigurava jednaka dostupnost zdravstvenih usluga na cijelom području Republike Hrvatske. Proširena mreža telemedicinskih centara donijet će se nakon donošenja pravilnika kojim se propisuje organizacija i način obavljanja telemedicine i izdavanja odobrenja za rad telemedicinskih centara izvan osnovne mreže.